Debelak je v svetovnem pokalu debitiral 25. januarja 1987 v Sapporu, kjer je s sedmim mestom dosegel najboljšo uvrstitev v karieri. V svoji najboljši &lt;a href="svetovni%20pokal%20v%20smu%C4%8Darskih%20skokih%201989"&gt;sezoni 1988/89&lt;/a&gt; je dosegel enajsto in dvanajsto mesto v Thunder Bayu, deseto mesto v Sapporu, 19. mesto v Garmisch-Partenkirchnu, 20. mesto v Innsbrucku in 30. v Bischofshofnu. Točke je osvojil še 3. marca 1990 v Lahtiju s 26. mestom in zadnjič 1. januarja 1991 v Garmisch-Partenkirchnu, ko je zasedel 27. mesto. V svetovnem pokalu je zadnjič tekmoval 2. decembra 1991 v Thunder Bayu, ko je zasedel 44. mesto. Na svetovnih prvenstvih je nastopil v letih 1989 in 1991. Leta 1989 je zasedel 38. na veliki skakalnici, leta 1991 pa 40. mesto na veliki skakalnici.